**RAPORT DE ACTIVITATE**

pe anul 2022

Compartimentul de Evidenţă a Persoanelor, ca serviciu public comunitar de evidenţă a persoanelor s-a înfiinţat în baza H.C.L. 24/2005 în cadrul aparatului propriu al Consiliului Local al municipiului Târgu Secuiesc, în subordinea secretarului municipiului.

Conform Organigramei şi statului de funcţii Serviciul Public Comunitar de Evidenţă a Persoanelor mun. Tg. Secuiesc are în subordine Compartimentul de Evidenţă a Persoanelor şi Oficiul de stare civilă, având în componenţă 7 funcţii şi un număr de 5 persoane încadrate (2 stare civilă, 3 evidenţa persoanelor).

**Pe linie de evidență a persoanelor**

Personalul din cadrul Compartimentului a deservit populaţia mun. Tg. Secuiesc şi al satului Lunga, respectiv populaţia următoarelor comune arondate: Breţcu, Catalina, Cernat, Estelnic, Lemnia, Mereni, Poian, Sânzieni şi Turia, cu o populație activă de 44286 de persoane.

Activitatea la ghișeu a fost desfășurată de Paizs-Pálkó Viola – consilier asistent și Fülöp Izabella – consilier principal, fără a se înregistra reclamații la modul de deservire a publicului. Activitatea de prelucrare a datelor a fost desfășurată de Imets Mária – consilier superior și de Paizs-Pálkó Viola, consilier asistent.

Principala activitate a Compartimentului a fost preluarea şi prelucrarea cererilor de eliberare a actelor de identitate şi a vizelor de reşedinţă, respectiv eliberarea actelor de identitate.

În anul 2022 s-a desfăşurat un mare volum de muncă de către lucrătorii compartimentului, astfel au fost înregistrate 5460 cereri de eliberare a actelor de identitate şi a vizelor de reşedinţă. Urmare a cererii depuse s-au eliberat 5089 cărţi de identitate şi 119 cărţi de identitate provizorii, din care 11 s-au eliberat cetățenilor români cu domiciliul în străinătate și reședința în România.

Cu privire la prelucrarea datelor s-au efectuat un număr de 1589 schimbări de domiciliu, din care 646 în mediul urban şi 943 în mediul rural, s-au acordat 1060 vize de reşedinţă, din care 274 în aceeaşi localitate cu cea a domiciliului şi 786 în altă localitate decât cea de domiciliu.

Pe linia luării în evidenţă a persoanelor vă raportăm că în anul 2022 s-au luat în evidenţă 502 persoane, din care 482 la naştere, 1 la schimbarea domiciliului din străinătate în România și 19 ȋn alte cazuri.

Au fost culese în baza de date 694 comunicări pentru persoanele decedate transmise de consiliile locale şi un număr de - comunicări pentru persoanele migrate transmise de Serviciul Public Comunitar privind Evidenţa şi Eliberarea Paşapoartelor Simple.

În ceea ce privește diminuarea numărului persoanelor care nu au solicitat eliberarea unui act de identitate în termenul prevăzut de lege, la sfârșitul anului 2022 avem 1657 persoane majore restanțiere din care 1304 din anii anteriori și 354 persoane care la 14 ani nu s-au prezentat pentru solicitarea primului act de identitate, din care 271 în anii anteriori. Au fost intensificate activitățile de verificare în teren a tuturor persoanelor cu acte de identitate a căror termen de valabilitate a expirat, punerea lor în legalitate sau justificarea lor, s-au distribuit invitații pentru persoanele restanțiere prin intermediul Poștei Române din mun. Târgu Secuiesc și ale localităților arondate. Prin intermediul Poliției mun. Târgu Secuiesc și a posturilor de poliție arondate s-au făcut verificări cu privire la domiciliu și cu privire la identitatea persoanelor care au declarat pierderea actului lor de identitate.

În perioada respectivă în registrul de intrare-ieşire corespondenţă ordinară s-au înregistrat în total 852 acte (ex. comunicări de naştere şi modificare, borderouri cu persoanele decedate, comunicări primite de la alte servicii, neclarităţi şi corectarea unor date din RNEP, adrese DEPABD), iar în registrul de furnizare a datelor de caracter personal în total 356 acte (ex. verificări pentru judecătorie, tribunal, executor judecătoresc, poliţie, adeverinţe de domiciliu pentru Programul Rabla), în registrul de primire ȋn audienţă a cetăţenilor 1 act, fiind soluţionat.

În ceea ce priveşte verificările făcute în Registrul Naţional de Evidenţă a Persoanelor, în cursul anului 2022 s-au efectuat 2350 de verificări ale datelor personale, majoritatea la solicitarea Birourilor de Taxe şi Impozite din cadrul Primăriilor și a persoanelor fizice.

În anul 2022 activitatea pe teren a inclus acţiuni cu staţia mobilă în 31 cazuri, la solicitarea persoanelor imobilizate la pat şi netransportabile, în cadrul căreia s-au pus în legalitate 36 persoane.

A fost asigurată securitatea rețelei, respectarea prevederilor legale privind valorificarea datelor cu caracter personal și folosirea programelor informatice, au fost întreținute echipamentele din cadrul rețelei de calculatoare.

Pe lângă aceste activităţi, lucrătorii compartimentului au arhivat documentele preluate în anul 2021, au participat la instruiri organizate pentru prevenirea încălcării legii, au întocmit statisticile lunare, au distrus actele de identitate preschimbate și au făcut verificări în evidenţa manuală.

Principalele probleme ale compartimentului, care au fost soluționate în cursul anului 2021, au fost următoarele:

* Aplicarea măsurilor preventive de combatere a infectării cu „COVID-19”
* Lipsa materialelor necesare emiterii cőráilor de identitate la termen

**Pe linie de stare civilă**

Activitatea pe linie de stare civilă, în cadrul Serviciului Public Comunitar Local de Evidenţă a Persoanelor se desfăşoară în baza legilor, a metodologiilor şi a ordinelor de linie primite de la autorităţile şi instituţiile publice ierarhic superioare.

Principala activitate a Compartimentului a fost deservirea operativă a cetăţenilor prin preluarea şi prelucrarea declarațiilor privind faptele de stare civilă precum naşterea, căsătoria şi decesul de pe raza localitătii, precum şi alte activităţi care se leagă de acestea (transcrieri, rectificări, schimbarea numelui, înscrierea menţiunilor). A fost acordată o atenţie deosebită creşterii calităţii în executarea lucrărilor de deservire a cetăţenilor în scopul rezolvării problemelor pe linie de stare civilă.

Respectând instrucţiunile şi metodologia de lucru pe linie de stare civilă, în anul 2022, în cadrul serviciului au fost întocmite următoarele acte:

* Acte de naştere: 426;
* Acte de căsătorie: 61;
* Acte de deces: 284.

Totodată s-au completat şi eliberat certificate de:

* Naştere: 792;
* Căsătorie: 111;
* Deces: 391.

S-au eliberat următoarele extrase multilingve:

* Naștere: 11;
* Căsătorie: 1;
* Deces: -.

În comparație cu anul 2021 s-a înregistrat o scădere cu 25 de cazuri la nașteri, o scădere cu 73 de cazuri la decese.

În cursul anului au fost înregistrate 3 cereri privind desfacerea căsătoriei prin acordul soților, din care 3 au fost soluţionate, s-au rezolvat 1 cereri de schimbarea numelui pe cale administrativă, au fost 13 cazuri de înregistrare tardivă a naşterii, - cazuri de adopţie, - cazuri de declararea judecătorească a morții şi 2 cazuri de rectificare. S-au operat mențiuni pe marginea actelor de stare civilă în următoarele cazuri:

* Divorț 27;
* Tăgada, stabilirea și recunoașterea paternității 49;
* Mențiuni primite din străinătate 1;
* Divorț pronunțat în strănătate 7;
* Schimbare a numelui intervenit în străinătate -;
* Punere sub interdicție 1;
* Ortografiere -.

În cursul anului 2022 s-au preluat dosare pentru transcrierea actelor procurate în străinătate, care au fost soluţionate în termenul legal prevăzut, după cum urmează:

* Transcrierea actelor de naştere: 33;
* Transcrierea actelor de căsătorie: 15;
* Transcrierea actelor de deces: 9.

Totodată s-au eliberat 58 de extrase pentru uzul organelor de stat și 20 adeverințe (anexa nr.9) la solicitarea persoanelor fizice.

S-au operat şi completat un număr de 3094 menţiuni în actele de stare civilă, din care:

* Primite de la alte primării: 1073;
* Operate și comunicate la exemplarulII 1510;
* Întocmite de oficiul nostru şi trimise altor primării: 511.

În cursul anului 2022 s-au întocmit 409 sesizări pentru deschiderea procedurii succesorale. S-a respectat termenul privind comunicarea către evidenţa persoanelor a faptelor de stare civilă. Actele de stare civilă sunt întocmite corect, fără ştersături, răzuiri, adăugiri, termenele de înregistrare sunt respectate cu stricteţe. Certificatele de stare civilă şi extrasele multilingve sunt gestionate şi păstrate în registre separate şi în fişete metalice, pentru securitatea acestora.

Şef compartiment,

Kovács Mária-Magdolna